Aquest tràmit es pot fer per internet sense certificat digital o amb certificat digital.
Termini de presentació de sol·licituds: del 12 de juny a l'1 d'octubre de 2019 fins a les 14:00 h (hora local Barcelona)
Els treballs han de ser realitzats durant el curs acadèmic 2018-2019, redactats prioritàriament en llengua catalana i amb un màxim de 75 pàgines.
El treball de recerca, com a orientació general ha d'incloure els punts següents:
Els treballs han d'estar realitzats individualment o, com a màxim, per un equip de cinc alumnes.
No es poden presentar treballs que ja hagin estat premiats amb aquests mateixos premis en anys anteriors.
Els criteris per atorgar el premi als treballs i d'acord amb els mecanismes establerts en el marc del Pla de recerca i innovació de Catalunya (PRI) vigent, els treballs els avaluaran òrgans externs i experts, i es tindran en compte els criteris i les puntuacions següents per a ambdues modalitats (valoració de l'1 al 100)
e) Es valoraran més els treballs d'aplicacions de tècniques de recerca en àmbits i objectius assolibles per l'alumnat d'aquests nivells i sobre els quals puguin fer aportacions pròpies que no pas l'intent d'abastar temes massa generals o complexos (15/100).
f) Es valoraran més els treballs que hagin suposat un esforç suplementari en la tasca habitual de les matèries, els crèdits o les activitats pròpies del curs acadèmic (15/100).
S'incorpora transversalment a aquesta avaluació la perspectiva de gènere en la valoració de cadascun dels criteris d'avaluació esmentats.
A aquest efecte es valorarà, si escau, l'ús no androcèntric ni sexista del llenguatge escrit i visual, l'aplicació de la perspectiva de gènere en l'enfocament i el desenvolupament del tema, i l'impacte i l'originalitat de les aportacions en l'àmbit de la temàtica de gènere o de la igualtat entre dones i homes.
Els criteris per atorgar el premi als centres tindran en compte:
a) Historial de participació en els PRJ: es valorarà el nombre de treballs presentats i premiats que ha tingut el centre entre els cursos 2008-2009 i 2017-2018; és a dir, en els darrers 10 cursos.
b) Participació en la convocatòria PRJ 2019 (curs 2018-2019): es valorarà el nombre de treballs presentats a partir d'un mínim de dos, la mitjana de les notes d'avaluació obtingudes en els treballs presentats, i si hi ha hagut un augment de les sol·licituds presentades pel centre respecte de l'edició de l'any anterior.
No optaran al premi als centres els centres que hagin estat guardonats en alguna de les convocatòries dels cinc anys anteriors (convocatòries PRJ 2014-2018) ni els centres que no tinguin cap treball premiat en la convocatòria 2019.
El jurat, per tal de reconèixer l'esforç dels centres, pot donar prioritat en la selecció als centres valorant:
- Que en la convocatòria 2019 es presentin per primera o segona vegada amb un mínim de tres treballs de qualitat.
- Criteris de distribució territorial.
- Que presentin treballs de recerca d'alumnat de cursos diferents de segon de batxillerat.
- Que al llarg de les 37 edicions d'aquesta convocatòria no hagin obtingut mai un premi als centres.
Pel que fa al Premi Reginó de centre, a més del que disposen els apartats a) i b) d'aquest mateix article, també es valorarà l'impuls, per part del centre, d'activitats que promoguin un enfocament en equitat de gènere, com ara la inclusió explícita de la perspectiva de gènere en el projecte educatiu del centre; disposar d'una persona referent de gènere; integrar la perspectiva de gènere en la comunicació del centre; disposar d'una secció de gènere a la biblioteca del centre; dur a terme activitats anuals de formació i sensibilització en equitat de gènere i de lluita contra la violència masclista adreçades a professorat i a alumnat del centre, i qualsevol altra activitat de promoció de la recerca en qüestions de gènere que el centre dugui a terme.
A aquest efecte, els centres que vulguin participar en aquesta modalitat han de redactar i presentar, annexa a alguna de les sol·licituds dels seus alumnes que participin en aquesta convocatòria, una memòria expositiva breu dels mèrits en què es puguin valorar les activitats esmentades del centre en qüestions de gènere, segons el model normalitzat disponible al web de l'AGAUR.
La sol·licitud s'ha de presentar únicament per Internet.
Exclusivament les sol·licituds que presentin material complementari, un cop hagin tramitat la sol·licitud electrònicament a Tràmits gencat hauran de fer arribar un CD/DVD al Registre de l'AGAUR al Passeig Lluís Companys 23, 08010, Barcelona, que contingui el material complementari en format preferiblement pdf i acompanyat de la impressió en paper del document d'acusament de rebuda de la sol·licitud que es genera amb la prèvia tramitació de la sol·licitud via electrònica.
El termini legal màxim per resoldre aquesta convocatòria és de sis mesos comptadors des de l'endemà de la publicació d'aquesta resolució al DOGC.
La resolució de concessió serà notificada a les persones interessades mitjançant la seva publicació al tauler electrònic de l'Administració de la Generalitat de Catalunya.
La resolució indicarà els recursos que es poden interposar.
El pagament dels treballs premiats es farà a favor de les persones beneficiàries i el pagament dels premis als centres es farà a favor del centre premiat.
A aquest efecte, s'ha d'omplir el model normalitzat corresponent amb les dades necessàries i que recollirà les declaracions responsables que corresponguin que estarà disponible a la web de l'AGAUR.
En els casos en els que el treball premiat participi més d'un autor/a, el pagament es dividirà proporcionalment entre el nombre d'autors/es que constin a la sol·licitud.
El període d'execució als centres de les despeses associades als premis ha d'estar comprès entre l'1 de gener i el 30 setembre de 2020.
Els centres guardonats amb els premis previstos a l'article 9 de la convocatòria hauran de justificar la despesa en l'adquisició dels llibres i les publicacions o l'equipament cientificodocent destinats al centre, i acreditar-la com a màxim el dimecres 30 d'octubre de 2020 mitjançant els models normalitzats per justificar la despesa (compte justificatiu simplificat).